b'\n_START_ARTICLE_\nKonkurencijos teis\xc4\x97\n_START_PARAGRAPH_\nKonkurencijos teis\xc4\x97 - \xc5\xabkin\xc4\x97s teis\xc4\x97s po\xc5\xa1akis; visuma teis\xc4\x97s norm\xc5\xb3, skirt\xc5\xb3 saugoti s\xc4\x85\xc5\xbeiningos konkurencijos laisv\xc4\x99, reguliuoti konkurencij\xc4\x85 ribojan\xc4\x8di\xc4\x85 ar galin\xc4\x8di\xc4\x85 riboti vie\xc5\xa1ojo administravimo subjekt\xc5\xb3 bei \xc5\xabkio subjekt\xc5\xb3 veikl\xc4\x85 ir nes\xc4\x85\xc5\xbeiningos konkurencijos veiksmus, nustatyti \xc5\xa1i\xc5\xb3 subjekt\xc5\xb3 teises, pareigas ir atsakomyb\xc4\x99 bei konkurencijos ribojimo ir nes\xc4\x85\xc5\xbeiningos konkurencijos prie\xc5\xbei\xc5\xabros teisinius pagrindus._NEWLINE_Konkurencijos teis\xc4\x97s pagrind\xc4\x85 sudaro teis\xc4\x97s ir ekonomikos moksl\xc5\xb3 \xc5\xbeinios. Ekonomini\xc5\xb3 \xc5\xbeini\xc5\xb3 poreikis ypa\xc4\x8d sustipr\xc4\x97jo pastaruoju metu, Europos Komisijai reformuojant konkurencijos teis\xc4\x99 ir deklaruojant ekonominio po\xc5\xbei\xc5\xabrio \xc4\xaf konkurencijos teis\xc4\x97s problemas poreik\xc4\xaf.\n_START_SECTION_\nKonkurencijos teis\xc4\x97s mokslas\n_START_PARAGRAPH_\nLeidini\xc5\xb3 apie Lietuvos konkurencijos teis\xc4\x99 n\xc4\x97ra daug. Tok\xc4\xaf doktrinos tr\xc5\xabkum\xc4\x85 lemia i\xc5\xa1 esm\xc4\x97s min\xc4\x97tas konkurencijos teis\xc4\x97s specialist\xc5\xb3 tr\xc5\xabkumas ir leidini\xc5\xb3 apie Europos S\xc4\x85jungos konkurencijos teis\xc4\x99 gausa. Kita vertus, leidini\xc5\xb3 apie Lietuvos konkurencijos teis\xc4\x99 galima rasti kai kuriuose angl\xc5\xb3 kalba leid\xc5\xbeiamuose leidiniuose:\n_START_SECTION_\nKonkurencijos teis\xc4\x97s praktika\n_START_PARAGRAPH_\nKompleksini\xc5\xb3 (teis\xc4\x97s ir ekonomikos) \xc5\xbeini\xc5\xb3 poreikis teisini\xc5\xb3 paslaug\xc5\xb3 sektoriuje s\xc4\x85lygoja situacij\xc4\x85, kad rinkose paprastai egzistuoja vos keletas advokat\xc5\xb3 kontor\xc5\xb3, kurios ne tik deklaruoja, ta\xc4\x8diau ir i\xc5\xa1 ties\xc5\xb3 specializuojasi konkurencijos teis\xc4\x97je. Tai b\xc5\xabdinga tiek Lietuvai, tiek kitoms Europos S\xc4\x85jungos valstyb\xc4\x97ms nar\xc4\x97ms. I\xc5\xa1imt\xc4\xaf sudaro tik Londono ir Briuselio (Belgija) advokat\xc5\xb3 kontoros, kurios praktikuoja Europos S\xc4\x85jungos teis\xc4\x99 ir teikia paslaugas visoje Europos S\xc4\x85jungoje. Kita vertus, net ir \xc5\xa1ioje rinkoje egzistuoja pirmaujan\xc4\x8dios advokat\xc5\xb3 kontoros, kurios laikomos pagrindiniais konkurencijos teis\xc4\x97s konsultantais._NEWLINE_Lietuvoje, teis\xc4\x97s \xc5\xbeinyno \xe2\x80\x9eLegal 500\xe2\x80\x9c duomenimis, konkurencijos teis\xc4\x97je pirmauja advokat\xc5\xb3 kontora \xe2\x80\x9eLAWIN\xe2\x80\x9c (advokatai Marius Juonys, Karolis Ka\xc4\x8derauskas, Laura \xc5\xa0lepait\xc4\x97). Kitos kontoros \xe2\x80\x9eBernotas & Dominas Glimstedt\xe2\x80\x9c (R. Stanik\xc5\xabnas, A. Ivanauskas), \xe2\x80\x9eBaltic Legal Solutions Lithuania\xe2\x80\x9c, \xe2\x80\x9eMotieka & Audzevi\xc4\x8dius\xe2\x80\x9c, \xe2\x80\x9eRR Alliance\xe2\x80\x9c (Irmantas Norkus, Eligijus Burgis), \xe2\x80\x9eSorainen\xe2\x80\x9c (Lauras Butkevi\xc4\x8dius), \xe2\x80\x9eTark Grunte Sutkiene\xe2\x80\x9c (Lina Darulien\xc4\x97).'